Pakati pamaduva alo,
muliduva limo vàvele pamo,
andívaanyalela lilamulo aashidoni,
“Hamunatumuke pa Yelusalemu apa;
lindila ashilá shalivikile Atata shamungwigwite nimmalangangila.
Mwiu Nshuwau andibatisha na medi kanji mwenu mundabatishwa na Imumu Wanashwe muwakati wakuvandika.”
Yesu ankutanduligwa kuka kuwa
Napanelo vakwoda vake vakaimang'anange vandímudya,
“Umu,
undadyuwangidya kavili ambi apa utawala kwavanaishilaeli?”
Nae kushidoni,
“Mwenu haimmaikidile kumanya wakati na maiko ávikile Atata kwamadalaka ake jo mwene
kanji mwenu mundapata dimongo dya Imumu Wanashwe álota kumwidila na mwemwe mundava mmashuda vangu kutunduvangila pa Yelusalemu,
ku Yudeya,
ku Shamaliya mpaka mwisho washilambo.”
Akatangole malove alo,
nae kutanduligwa vanavo vamwona kwinjila mulyundi kutwala kugwalagwala pavakamwona kavili.
Vanavo valola kuwa ndoo,
nae àukile,
mwe!
Popo po kwaneka vanu vavili vadikanju dyanashwe
kutwala kushidoni,
“Mmagalileya,
mulalela nyamani kuwa?
Jo Yesu wavamuumidye pakati penu kuka kuwa,
andaaloka kenga mo mwamumwanalele auka kuwa.”